TÁJÉKOZTATÓ

a
GINOP\_Plusz-3.1.1-23-2024-00001

A munkaerő-kínálat bővítése és fejlesztése programról

**A program célja**

A program célja az álláskeresők foglalkoztathatóságának javítása és elhelyezkedésének segítése az elsődleges munkaerőpiacon támogatásokon és szolgáltatásokon keresztül.

A GINOP Plusz-3.1.1. program az Európai Szociális Alap Plusz társfinanszírozásával, a Gazdaságfejlesztési és Innovációs Operatív Program Plusz keretében valósul meg.

**A munkaerő-piaci program célcsoportjai Bács-Kiskun vármegyében**

A 30-49 év közötti regisztrált álláskeresők, azon belül:

1. A nem hátrányos helyzetű regisztrált álláskeresők.

2. A tartósan (legalább 12 hónapja, folyamatosan munkanélküli) álláskeresők.

3. Az alacsony iskolázottságú álláskeresők: akik legfeljebb 8 általános iskolai végzettséggel

rendelkeznek, azaz nincsen befejezett közép-fokú iskolai végzettségük.

4. A vidéki területen élő álláskeresők: Uniós definíció alapján vidéki területen élőnek minő-sülnek a ritkán lakott térségben élők.

5. A kisgyermeket nevelő álláskeresők: 12 évnél fiatalabb kisgyermeket nevelő szülők.

6. A közfoglalkoztatásból a versenyszférába visszavezethetők: azok a közfoglalkoztatásból való kilépésre felkészített, 30 napnál nem régebben kilépett, nyilvántartott álláskeresők, akik az esetükben nyújtható támogatásokkal a versenyszférába visszavezethetők.

7. A roma álláskeresők: akik belépéskori nyilatkozatuk alapján romának vallják magukat.

8. A megváltozott munkaképességű álláskeresők.

9. Az ápolási feladatokat ellátott/ellátó álláskeresők: akik ápolási díjban részesültek az el-múlt (tehát a programba való bevonás napját megelőző) 3 hónapban legalább egy napig.

**Tájékoztatásul jelezzük, hogy a jogszabályok szerint:**

**álláskereső az, aki**

* a munkaviszony létesítéséhez szükséges feltételekkel rendelkezik (a munka törvénykönyvéről szóló 2012. évi I. törvény alapján munkaviszonyt létesíthet) és
* oktatási intézmény nappali tagozatán nem folytat tanulmányokat és
* öregségi nyugdíjra nem jogosult, valamint megváltozott munkaképességű személyek

ellátásaiban nem részesül és

* az alkalmi foglalkoztatásnak minősülő munkaviszony és a nevelőszülői foglalkoztatási

jogviszony kivételével munkaviszonyban nem áll, és egyéb kereső tevékenységet sem folytat és

* elhelyezkedése érdekében az állami foglalkoztatási szervvel együttműködik és
* akit az állami foglalkoztatási szerv álláskeresőként nyilvántart.

**szolgáltatást kérőként** az állami foglalkoztatási szerv azt a foglalkoztatásra irányuló jogviszonyban álló

személyt vagy foglalkoztatásra irányuló jogviszonyban nem álló személyt – kivéve álláskeresőt – veszi nyilvántartásba, aki

* rendelkezik a munkaviszony létesítéséhez szükséges feltételekkel, és
* vállalja, hogy az állami foglalkoztatási szervvel kapcsolatot tart. A kapcsolattartás során a szolgáltatást kérő, ha rendelkezik egyéni cselekvési tervvel, vállalja az abban előírt szolgáltatásokban történő részvételt, mérlegeli a számára felajánlott foglalkoztatási lehetőséget, és eredményéről tájékoztatja az állami foglalkoztatási szervet és az állami

foglalkoztatási szerv által meghatározott időpontban személyesen megjelenik.

**A nyilvántartott álláskeresők figyelmét felhívjuk, hogy**

* a foglalkoztatás elősegítéséről és a munkanélküliek ellátásáról szóló 1991. évi IV. törvény

(a továbbiakban: Flt.) 54. § (9) bekezdés f) pontja rögzíti az álláskereső együttműködési

kötelezettségei között a megfelelő munkahelyhez jutást elősegítő munkaerőpiaci

programban történő részvételt is.

* Amennyiben a célcsoportba tartozó személy e számára megfelelő munkaerőpiaci programban való részvételt visszautasítja, az Flt. 54. § (9) bekezdés f) pontja alapján ez az együttműködési kötelezettsége megszegését jelenti, ami az álláskereső nyilvántartásból való törléséhez vezet az Flt. 54. § (14) bekezdés e) pontja szerint.

**Nem lehet a munkaerőpiaci programba vonni azt a személyt, aki bár egyéb jellemzői alapján a célcsoportok valamelyikébe tartozhatna, de**

* aki még közfoglalkoztatásban van,
* aki a Nemzeti Foglalkoztatási Alap Foglalkoztatási Alaprészének decentralizált keretéből, valamint képzési keretéből támogatásban részesül,
* aki támogatott vagy támogatás nélküli foglalkoztatásban/önfoglalkoztatásban, vagy bármely forrásból megvalósuló nappali tagozatos oktatásban/képzésben vesz részt,
* akinek állami foglalkoztatási szerv által végleges határozattal visszakövetelt támogatással összefüggő fizetési kötelezettsége áll fenn,
* aki a jelen munkaerőpiaci projekt keretében megvalósuló munkaerőpiaci program egy másik kormányhivatal által bonyolított rész-projektjében vesz részt,
* aki más, hasonló célú ESZA/ESZA+/IÁA forrásból nyújtott támogatásban részesül,
* akivel összefüggésben a kormányhivatal által korábban indított bármely projektet, illetve projektszakaszt érintően a nyomon követés időszak nem zárult le.

**A munkaerőpiaci program által nyújtható szolgáltatások, támogatások**

Az egyén részére a támogatási programelem(ek) elkezdéséhez, végig viteléhez, illetve egyéni, az elhelyezkedés eléréséhez szükséges szolgáltatások javasolhatók, valamint azok, amelyek a résztvevő egyéni fejlesztését szolgálják (például álláskeresési tanácsadás, mentori szolgáltatás, álláskeresési technikák oktatása).

1. **Bértámogatás („de minimis”, illetve „csoportmentességi rendelet szerint nyújtott” támogatás)**

Legfeljebb 4, illetve - hátrányos helyzet esetén - 6 havi támogatás. A támogatás mértéke a munkaadót terhelő bruttó bér 50%-a, havi korlátja pedig 250 ezer Ft.

1. **Lakhatási támogatás álláskeresőknek**

Legfeljebb egy évi időtartamra nyújtható támogatást az a legalább egy hónapja álláskeresőként nyilvántartott kaphat, aki esetében a lakóhelyétől legalább 60 km-re lévő településen található a munkavégzés helye. A támogatás az álláskeresőt terhelő havi lakás-bérleti díj 100%-ában, de havonta legfeljebb a kötelező legkisebb munkabér 70 %-ának megfelelő összegig állapítható meg.

1. **Utazási támogatás álláskeresőknek**

A lakhely és a munkavégzés helye közötti távolság tekintetében minden 10 km után a kötelező legkisebb munkabér 5 %-ának megfelelő összegű havi támogatás, ha a lakhelytől 60 km-nél közelebbi, de a lakhelytől eltérő településen található a munkavégzés helye.

1. **Képzéshez nyújtható álláskeresést ösztönző juttatás**

A kötelező legkisebb munkabér legalább 70%-ának megfelelő összegű havi támogatás nyújtható annak az álláskeresőnek, aki a munkaerőpiacon történő elhelyezkedése érdekében jogszabályban meghatározott képzésen vesz részt.

1. **Szolgáltatások ideje alatt nyújtható pénzbeli juttatás**

A kötelező legkisebb munkabér 70%-ával megegyező összegű napi juttatás a szolgáltatást kérőnek, ha a kérelemben megjelölt – az állami foglalkoztatási szerv által nyújtott szolgáltatás(ok) igénybevételének időtartama harminc napon belül legalább az öt napot eléri, és a szolgáltatást kérő álláskeresési ellátásban nem részesül, vagy keresőtevékenységet nem folytat.

Kérjük, további kérdéseivel forduljon bizalommal az állami foglalkoztatási szervként eljáró járási hivatal állami foglalkoztatási szervként eljáró egységeinek munkatársaihoz.